
ΤΕΥΧΟΣ ΔΕΥΤΕΡΟ Αρ. Φύλλου 238 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπολογισμός τέλους Ανάπτυξης Βιομηχανικών Περιο¬ 
χών παραγωγής Ηλεκτρικού ρεύματος από Λιγνιτι- 

κούς Σταθμούς. 1 

Καθορισμός δικαιολογητικών για την χορήγηση άδει¬ 
ας λειτουργίας των δραστηριοτήτων του Ν. 

2516/97 . 2 

Καθορισμός εντύπου υπεύθυνης δήλωσης, για την α¬ 
παλλαγή από την υποχρέωση εφοδιασμού με άδεια 
εγκατάστασης και λειτουργίας των επαγγελματι¬ 
κών εργαστηρίων, σύμφωνα με το άρθρο 5 του Ν. 

2516/97 . 3 

Καθορισμός δικαιολογητικών για την χορήγηση ειδι¬ 
κής άδειας εγκατάστασης, των δραστηριοτήτων 

του Ν. 2516/97 . 4 

Καθορισμός δικαιολογητικών για την χορήγηση άδει¬ 
ας εγκατάστασης των δραστηριοτήτων, σύμφωνα 

μετο άρθρο 4παρ. 6του Ν. 2516/97. 5 

Διαδικασία δημοσιοποίησης αιτήσεων για χορήγηση 
άδειας εγκατάστασης και αποφάσεων χορήγησης 
αδειών εγκατάστασης. 6 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Δ5-ΗΛ/Β/Φ5.179/14812 (1) 

Υπολογισμός τέλους Ανάπτυξης Βιομηχανικών Περιοχών 
παραγωγής Ηλεκτρικού ρεύματος από Λιγνιτικούς 
Σταθμούς. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα" 

2. Τις διατάξεις του Π.Δ. 27/96 (Φ.Ε.Κ. 19Α) «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης.» 

3. Το άρθρο 20 του Νόμου 2446/96 Φ.Ε.Κ. 276/96 τευχ. 
Α «Περί επιβολής τέλους Ανάπτυξης Βιομηχανικών Πε¬ 
ριοχών Παραγωγής Ηλεκτρικού Ρεύματος από Λιγνιτι- 
κούς Σταθμούς». 


4, Την ανάγκη αξιοποίησης του προαναφερομένου πό¬ 
ρου ατο πλαίσιο ολοκληρωμένης προσπάθειας ανάπτυ¬ 
ξης των Νομών που θα χρηματοδοτηθούν. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Υπολογισμός Τέλους: 

Το Τέλος Ανάπτυξης Βιομηχανικών Περιοχών παραγω¬ 
γής ηλεκτρικού ρεύματος από Λιγνιτικούς Σταθμούς, στο 
εξής αποκαλούμενο «τέλος», αποτελεί το 0,4% του Ετήσι¬ 
ου Κύκλου Εργασιών της ΔΈ Η. η οποία και το κατανέμει 
στους Νομούς Φλώρινας, Κοζάνης, Αρκαδίας αναλογικά 
προς την παραχθείσα ηλεκτρική ενέργεια από τους θερ¬ 
μικούς Λιγνιτικούς σταθμούς των Νομών αυτών. 

Για το 1997, πρώτο έτος εφαρμογής του Ν.2446/96 και 
της παρούσας Υπουργικής Απόφασης, το αντιστοιχούν 
Τέλος θα υπολογιστεί βάσει του Κύκλου Εργασιών της 
Δ.Ε.Η. έτους 1996 και θα υπάρχει συμψηφισμός στο τέ¬ 
λος του 1997. 

2.Ειδικοί Λογαριασμοί: 

Η ΔΕΗ καταθέτει σε τρεις Ειδικούς Λογαριασμούς, ένα 
για κάθε προαναφερόμενο νομό, τα αναλογούντα από το 
Τέλος ποσά και ενημερώνει εγγράφως τον Υπουργό Ανά¬ 
πτυξης και τους Γενικούς Γραμματείς των Περιφερειών 
Δυτικής Μακεδονίας και Πελοπόννησου αντιστοίχως. 

Την ευθύνη τήρησης των Λογαριασμών έχει αποκλει¬ 
στικά η Δ.Ε.Η. η οποία ενημερώνει πς Επιτροπές Παρα¬ 
κολούθησης της παραγ. 4, όποτε αυτό της ζητηθεί 

Από τα ποσά των Ειδικών Λογαριασμών, χρηματοδο¬ 
τούνται οι ετήσιοι προϋπολογισμοί των προβλεπομένων 
στην παραγρ. 3 πενταετών Ειδικών Αναπτυξιακών Προ¬ 
γραμμάτων των αντιστοίχων Νομών. 

Το ετησίως αδιάθετο ποσό εκάστου ειδικού Λογαρια¬ 
σμού, μεταφέρεται στο επόμενο έτος της πενταετίας. 

Τα αναπορρόφητα ποσά κατά το τέλος της πενταετίας, 
μπορούν να μεταφέρονται στους άλλους δικαιούχους 
Νομούς που παρουσιάζουν υπεραπορροφητικότητα 
Προγράμματος. Αν παρ’όλα αυτά προκύψουν υπόλοιπα, 
αυτά αξιοποιούνται από τη Δ, Ε. Η. στο πρόγραμμά της, για 
επενδύσεις στους αντιστοίχους Νομούς. 

Ως απορροφηθέντα θεωρούνται τα ποσά που αφορούν 
πραγματοποιηθείσες δαπάνες καθώς και αυτά που προο¬ 
ρίζονται για οφειλόμενες, βάσει νομικών δεσμεύσεων, 
πληρωμές έργων. 









Υπεραπορροφητικότητα Προγράμματος θεωρείται, η 
βάσει του προαναφερόμενου ορισμού εξάντληση η υ¬ 
πέρβαση του συνολικού προϋπολογισμού ενός πενταε¬ 
τούς ειδικού Αναπτυξιακού Προγράμματος. 

3.Ειδικά Αναπτυξιακά Προγράμματα (Ε.Α.Π.): 

Ειδικά Αναπτυξιακά Προγράμματα για την εφαρμογή 
της παρούσας ονομάζονται πενταετή Αναπτυξιακά Προ¬ 
γράμματα των δικαιούχων Νομών που αφορούν Δράσεις 
και Έργα αναβάθμισης και αποκατάστασης του περιβάλ¬ 
λοντος, αξιοποίησης των πλεονεκτημάτων της περιοχής, 
ανάπτυξης της ανταγωνιστικότητας ταυ πρωτογενούς, 
δευτερογενούς και τριτογενούς τομέα της παραγωγής, 
εξασφάλισης της απασχόλησης και δημιουργία νέων θέ¬ 
σεων εργασίας, επαγγελματικής κατάρτισης και ανάπτυ¬ 
ξης των δεξιοτήτων του ανθρωπίνου δυναμικού της πε¬ 
ριοχής. 

Το Ε.Α.Π. καταρτίζεται από τον Γενικό Γραμματεα της 
αντίστοιχης Περιφέρειας μετά από προτάσεις του Νο¬ 
μαρχιακού Συμβουλίου και της ΤΕΔΚ του Νομού τον ο¬ 
ποίο αφορά το Ε.Α.Π., εντός ταυ πρώτου εξαμήνου του 
τέταρτου έτους του προηγούμενου Ε.Α.Π.. και εγκρίνεται 
από το Περιφερειακό Συμβούλιο το αργότερο μέχριτο τέ¬ 
λος του τέταρτου έτους. 

Ειδικώς για το πρώτο Ε.Α.Π., ο προγραμματισμός/ έ¬ 
γκριση μπορεί να ολοκληρωθεί έξι μήνες μετά την υπο¬ 
γραφή της παρούσας Απόφασης. 

Το Ε.Α.Π. συμπεριλαμβάνει έργα που είναι σε ετοιμότη¬ 
τα ή ολοκληρωμένες παρεμβάσεις, στις περιοχές. Προ¬ 
τεραιότητα δίνεται στις άμεσα πληττόμενες περιοχές με 
αξιολόγηση και των συνεπειών που προέκυψαν θα προ¬ 
κόψουν στις γειτνιάζουσες, κυρίως ως προς το περιβάλ¬ 
λον. , 

Στο Ειδικό Αναπτυξιακό Πρόγραμμα δίδεται ιδιαίτερη 
βαρύτητα στους άξονες και στα μέτρα που θα συμβάλ¬ 
λουν: 

* στην ανάπτυξη του Νομού σύμφωνα με τους άξονες 
των αναπτυξιακών κατευθύνσεων που καθορίζει η Περι¬ 
φέρεια 

* στην αναβάθμιση και αποκατάσταση του περιβάλλο¬ 
ντος, 

* στην καλυτέρευση της ποιότητας ζωής και στην προ¬ 
στασία του φυσικού περιβάλλοντος, 

* στην δημιουργία υποδομών 

* στην ανάπτυξη της ανταγωνιστικότητας των επιχειρή¬ 
σεων σε όλους τους τομείς της παραγωγής (πρωτογενή, 
δευτερογενή, τριτογενή) αξιοποιώντας το συγκριτικό 

πλεονέκτημα της κάθε περιοχής, 

* στην μείωση της ανεργίας και στην εξειδίκευση της 

εργασίας , 

Στην κατάρτιση του Ε.Α.Π. λαμβάνονται υπόψη ολα τα 
εθνικά και Κοινοτικά Προγράμματα (Περιφερειακά, Νο¬ 
μαρχιακά και Τοπικά) καθώς και οι χρηματοδοτήσεις από 
Εθνικούς και Κοινοτικούς πόρους, ώστε να υπάρχει συ¬ 
ντονισμός, και συμπληρωματικότητα και να αποφεύγο¬ 
νται προβλήματα αποσπασματικότητας και κατάτμησης 
πόρων. 

Δικαίωμα πρότασης για την ένταξη έργων, έχουν ολοι οι 
ενδιαφερόμενοι και επιλέξιμοι φορείς μετά από υποβολή 
Τεχνικού Δελτίου. Το Τεχνικά Δελτίο αναφέρεται στη σκο¬ 
πιμότητα, την αναγκαιότητα, τη συμπληρωματικότητα και 
την ωριμότητα του έργου, στο συνολικό του προϋπολογι¬ 
σμό και το χρονικό του προγραμματισμό καθώς και στην 
ετοιμότητα του φορέα υλοποίησης. 


Τα έργα και οι ενέργειες που προτείνονται για ένταξη 
στο Ε.Α.Π. αξιολογούνται με βάση τη συμπληρωματικό¬ 
τητα και την ολοκληρωμένη αναπτυξιακή παρέμβαση 

στηνπεριοχή. Προτεραιότητα έχουνταώριμα έργα γιατα 

οποία υπάρχουν μελέτες. Οι μελέτες έργωντων οποίων η 
υλοποίηση κρίνεται αναγκαία, μπορούν να χρηματοδοτη¬ 
θούν από το Ε.Α.Π. Επίσης είναι δυνατόν να χρηματοδο¬ 
τηθούν μελέτες που κρίνονται αναγκαίες για την υλοποί¬ 
ηση δράσεων ή επίτευξη στόχων του Προγράμματος μέ¬ 
χρι του ποσού 10% επί του προϋπολογισμού ετησιως. 

4.Παρακολούθηση των Ε.Α.Π.: 

Η παρακολούθηση των Ε.Α.Π. γίνεται από Επιτροπή 
Παρακολούθησης η έδρα της οποίας είναι η πρωτεύουσα 
τουΝομού. 

Η Επιτροπή Παρακολούθησης αποτελείται απο 13 με- 
λη: 

* Τον Νομάρχη ως Πρόεδρό 

* Έναν εκπρόσωπο της Ν Λ, 

* Δυο εκπροσώπους της ΤΕΔΚ 

* Ένα εκπρόσωπο του ΤΕΕ 

* Ένα εκπρόσωπο του Οικονομικού Επιμελητηρίου 

* Ένα εκπρόσωπο του ΓΕΩΤΕΕ 

* Ένα εκπρόσωποτου ΕΒΕ 

* Ένα εκπρόσωπο του Εργατικού Κέντρου (ή των Ερ¬ 
γατικών Κέντρων) 

* Ένα εκπρόσωπο της Δ.Ε.Η. 

* Έναν εκπρόσωπο της Περιφέρειας 

* Ένα εκπρόσωπο του Υπουργείου Ανάπτυξης 

* Ένα εκπρόσωποτου Υ.ΠΕ.ΧΩ.Δ.Ε. 

Η Επιτροπή συνεδριάζει τουλάχιστον 4 φορέςτο χρόνο 
και εκτάκτως εάν παραστεί ανάγκη ή ζητηθεί εγγράφως 

από 5 μέλη. Εξετάζει τηνπορείατου Προγράμματος, την 

απορροφητικότητα και την ένταξη ή απένταξη έργων. _ 

Οι αποφάσεις της επιτροπής προϋποθέτουν τη σύμ¬ 
φωνη γνώμη των εκπροσώπων της Περιφέρειας, της Ν Α. 
και της ΤΕΔΚ. 

Την ευθύνη για την σύγκλιση της Επιτροπής και την 
προετοιμασία των συνεδριάσεων έχει η Νομαρχία. 

Η Επιτροπή συνεπικουρείται από τριμελή γραμματεία η 
οποία επιμελείται την προετοιμασία της τεκμηρίωσης, 
των εκθέσεων, της ημερήσιας διάταξης, των πρακτικών 
των συνεδριάσεων κλπ. 

Η γραμματεία αποτελείται από υπάλληλο της Νομαρ¬ 
χίας ο οποίος ορίζεται ως Γραμματέας και από έναν υ¬ 
πάλληλο της Περιφέρειας και έναν υπάλληλο της Δ.Ε.Η. 
που αποσπώνται στην Διεύθυνση Προγραμματισμού της 
Νομαρχίας. 

Οι Επιτροπές για την εξειδίκευση των δράσεων και τη δια¬ 
χείριση των Ε.Α.Π. μπορούν να προσλαμβάνουν Συμβού¬ 
λους Διαχείρισης η αμοιβή των οποίων δεν μπορεί να υπερ¬ 
βαίνει το 5ο/οο του συνολικού προϋπολογισμού του Ε.Α.Π. 

Οι αμοιβές των μελών των Επιτροπών Παρακολούθη¬ 
σης και Ελέγχου, καθώς και οι άλλες πρόσθετες λει¬ 
τουργικές δαπάνες δεν μπορούν να υπερβαίνουν το 2% 
του συνολικού προϋπολογισμού του Ε.Α.Π. 

5. Νομοθεσία 

Προκειμένου περί ανάθεσης μελετών, δημοπράτησης, 
κατασκευής, επίβλεψης έργων, προμήθεια υλικών και υ¬ 
πηρεσιών, και επιχορηγήσεων τηρείται η ισχύουσα Νομο¬ 
θεσία. Σε περίπτωση που οι μελέτες γίνονται από υπηρε¬ 
σίες της Δ.Ε.Η. αυτές κοστολογούνται σύμφωνα με την ι- 
σχύουσα νομοθεσία και επιβαρύνουν τον αντίστοιχο 
ειδικό Λογαριασμό. Σε περίπτωση δημοπράτησης έργων 

από τη Δ.Ε.Η, αυτή γίνεται σύμφωνα με τον ισχύοντα κα¬ 
νονισμό έργωντης Δ.Ε.Η. 

Γ ιατην υλοποίηση έργωντου Ε.Α.Π. από φορείςτης Νο¬ 
μαρχιακής και Πρωτοβάθμιας Τοπικής Αυτοδιοίκησης υ¬ 
πογράφονται Προγραμματικές Συμβάσεις της Δ.Ε.Η. με 
τους φορείς αυτούς. 

6. Πληρωμές 

Για την εκταμίευση οποιουδήποτε ποσού για εργασίες 
που εκτελέσθηκαν σε συγκεκριμένο έργο συντάσσεται ει¬ 
δικό έντυπο πιστοποίησης στο οποίο αναφέρονται ανα¬ 
λυτικά οι εκτελεσθείσες εργασίες και τα πιστοποιούμενα 
ποσά. Το έντυπο υπογράφεται από την Προϊστάμενη αρ¬ 
χή, από τον επιβλέποντα μηχανικό του έργου και θεω¬ 
ρούνται από επιτροπή ελέγχου των έργων που ορίζεται α¬ 
πό την επιτροπή Παρακολούθησης και απαρτίζεται από: 

* Τεχνικό της Νομαρχιακής ή Πρωτοβάθμιας Τοπικής 
Αυτοδιοίκησης 

* Τεχνικό εκπρόσωπο του ΤΕΕ 

* Τεχνικό της Δ.Ε.Η. 

Η ως άνω επιτροπή μπορεί να ζητήσει από την προϊστά¬ 
μενη αρχή εκτέλεσης των έργων οποιοδήποτε στοιχείο 
κρίνει απαραίτητο προκειμένου να βεβαιώσει τις εργα¬ 
σίες που εκτελέσθηκαν ή να προβεί σε αυτοψία. 

Οι αμοιβές των μελών της επιτροπής ελέγχου αποφασί- 
ζονται απάτην Επιτροπή Παρακολούθησης. 

7. Προβολή των έργων 

Κατά τη διάρκεια εκτέλεσης όλων των έργων που χρη¬ 
ματοδοτούνται από το Τέλος θα τοποθετούνται τυποποι¬ 
ημένες πινακίδες στις οποίες θα αναγράφονται: 

* Ο τίτλος του έργου 

* Χρηματοδότηση από το ειδικό Τέλος Δ.Ε.Η. 

* Ο ανάδοχος του έργου 

* Ο προϋπολογισμός του έργου 

* Το χρονοδιάγραμμα εκτέλεσης του έργου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αρίθ. Φ15/θΐκ.5239/245 (2) 

Καθορισμός δικαιολογητικών για την χορήγηση άδειας 
λειτουργίας των δραστηριοτήτων του Ν. 2516/97. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 10 του Ν. 1599/86 Σχέσεις Κράτους - Πο¬ 
λίτη, καθιέρωση νέου τύπου ταυτότητας και άλλες διατά¬ 
ξεις. 

2. Του Ν. 1558/85 Κυβέρνηση και Κυβερνητικά Όργανα 
και του Π.Δ. 437/85 καθορισμός και ανακατανομή των αρ¬ 
μοδιοτήτων των Υπουργείων. 

3. Του Π.Δ/τος 27/29.1.96 (ΦΕΚ 19/Α/1.2.96) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπ. Ανάπτυξης». 

4. Τηςυπ' αριθμό 114/4.10.96 (ΦΕΚ924/Β/96) Κοινής Α¬ 
πόφασης του Πρωθυπουργού και της Υπουργού Ανά¬ 
πτυξης «Ανάθεση αρμοδιοτήτων στους Υφυπουργούς Α¬ 
νάπτυξης Αννα Διαμαντοπούλου και Μιχάλη Χρυσο- 
χοίδη». 

5. Του Ν. 2516/97 {ΦΕΚ 159/Α/8.8.97) «Ίδρυση και λει¬ 


τουργία Βιομηχανικών και Βιοτεχνικών εγκαταστάσεων 
και άλλες διατάξεις» (άρθρο 13παρ. 1). 

6. Του ΒΛάοςτης 15/21 Οκτωβρίου 1922. 

7. Του Ν. 1650 (ΦΕΚ 160/Β/18.10.1988) 

8. Την από 23.1.98 σύμφωνη γνώμη της νομοπαρασκευ¬ 
αστικής επιτροπής τουΥπουργείου Ανάπτυξης. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τα αναγκαία δικαιολογητικά για την χορή¬ 
γηση άδειας λειτουργίας των δραστηριοτήτων του Ν. 
2516/97, ως εξής: 

1. Τα δικαιολογητικά που προβλέπονται στο άρθρο 13 
παρ. 1 α. β, γ, δ του Ν. 2516/97. 

2. Επικυρωμένο αντίγραφο οικοδομικής άδειας κτιρίου, 
εφόσον πρόκειται για νέο κτίριο. 

3. Βεβαίωση έναρξης δραστηριότητας απάτην αρμόδια 
Δ,Ο,Υ. 

4. Αριθμό Φορολογικού Μητρώου . 

5. Μελέτη πυρασφάλειας ή Εγκεκριμένη Μελέτη Πυρα¬ 
σφάλειας και Πιστοποιητικό Πυρασφάλειας, της αρμό¬ 
διας Πυροσβεστικής Υπηρεσίας, σύμφωνα με τις ισχύου- 
σες διατάξεις. 

6. Άδεια διάθεσης αποβλήτων, σύμφωνα με τις ισχύου- 
σες Υγειονομικές διατάξεις, όπου απαιτείται. 

7. ΦΕΚ δημοσίευσης για τις Α.Ε. και Ε.Π.Ε. 

8. Γ ια μονάδες με ισχύ άνω των 12 Κνν η θερμική άνω 
των 50Κνν και εφόσον έχουν επέλθει μεταβολές σε σχέση 
με την άδεια εγκατάστασης, στον μηχανολογικό εξοπλι¬ 
σμό ή την λειτουργικότητα της εγκατάστασης, νέα μηχα¬ 
νολογική μελέτη, σύμφωνα με το Β. Δ/γμα 15/21.10.1922 
(ΦΕΚ 208Α’) τον Β. 6422/34, το Ν. Δ/γμα 1150/49, το Β.Δ. 
16/17 Μαρτ. 50 και το Π.Δ. 274/97 (ΦΕΚ 195/Α). 

9. Πιστοποιητικό Υδραυλικής Δοκιμασίας για τους α¬ 
τμολέβητες ή τις ανεμογεννήτριες της εγκατάστασης κα¬ 
θώς και πιστοποιητικό παραλαβής όπου απαιτείται (Β. 
Δ/γμα 277/63). 

10. Βεβαίωση για την κατασκευή της κυκλοφοριακής 
σύνδεσης όπου απαιτείται. 

11. Έγκριση κυκλοφορίας προϊόντων όπου απαιτείται 
(Ε.Ο.Φ., Γ.Χ.Κ. κ.λπ.). 

12. Βεβαίωση από Λιμεναρχείο για λήψη κατασταλτικών 
μέτρων για την προστασία του θαλάσιου περιβάλλοντος 
όπου απαιτείται. 

13. Για ειδικές εγκαταστάσεις, θα πρέπει να υποβάλλο¬ 
νται και τυχόν άλλα δικαιολογητικά που προβλέπονται α¬ 
πό τους ειδικούς κανονισμούς που διέπουν τις εγκατα¬ 
στάσεις αυτές, (εγκ/σεις πετρελαιοειδών, μονάδες εκρη¬ 
κτικών, εμφιαλωτήρια πεπιεσμένων αερίων, αρτοποιεία 
κ.λπ.). 

14. Στην περίπτωση χορήγησης ενιαίας άδειας εγκατά¬ 
στασης και λειτουργίας σε αυθαίρετη εγκατάσταση, α¬ 
παιτείται η υποβολή και των δικαιολογητικών που προ- 

βλ,έπονται στην υπ' αριθμό .Υπουργική απόφαση. 

για την χορήγηση άδειας εγκατάστασης. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠ ΟΥΛΟΥ 




Αριθ. Φ15/ΟΙΚ.5240/246 

Καθορισμός εντύπου υπεύθυνης δήλωσης, για την απαλ¬ 
λαγή από την υποχρέωση εφοδιασμού με άδεια εγκα¬ 
τάστασης και λειτουργίας των επαγγελματικών εργα¬ 
στηρίων, σύμφωνα με το άρθρο 5 του Ν. 2516/97. 

Η ΥΠΟΥΡΓΟΣ ΑΝΑΠΤΥΞΗΣ 


Έχοντας υπόψη τις διατάξεις: 

1. Του άρθρου 10 του Ν. 1599/86 Σχέσεις Κράτους - Πο¬ 
λίτη, καθιέρωση νέου τύπου ταυτότητας και άλλες διατα- 


Εεις. 

2. Του Ν. 1558/85 Κυβέρνηση και Κυβερνητικά Όργανα 
και του Π.Δ. 437/85 καθορισμός και ανακατανομή των αρ- 
μοδιοτήτωντων Υπουργείων. 

3. Του Π.Δ/τος 27/29.1.96 (ΦΕΚ 19/Α/1.2.96) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπ. Ανάπτυξης». 

4 Της υπ’ αριθμό 114/4.10 96 (ΦΕΚ 924/Β/96) Κοινής Α¬ 
πόφασης του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Άννα Διαμαντοπούλου και Μιχάλη Χρυσοχοίδη». 

5. Του Ν. 2516/97 (ΦΕΚ 159/Α/8.8.97) «Ίδρυση και λει¬ 


τουργία Βιομηχανικών και Βιοτεχνικών εγκαταστάσεων 
και άλλες διατάξεις». 

6. Του Β,Δ/τοςτης 15/21 Οκτωβρίου 1922. 

7. Του Ν. 1650 (ΦΕΚ 160/Β/18.10.1988). 

8. Την από 23.1.98 σύμφωνη γνώμη της νομοπαρασκευ¬ 
αστικής επιτροπής τουΥπουργείου Ανάπτυξης. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε το παρακάτω συνημμένο, στην απόφαση 
αυτή, έντυπο υπεύθυνης δήλωσης, που θα σημπληρώ- 
νουν οι ενδιαφερόμενοι, για την απαλλαγή των επαγγελ¬ 
ματικών εργαστηρίων, από την υποχρέωση εφοδιασμού 
με άδεια εγκατάστασης και λειτουργίας, σύμφωνα με το 
άρθρο 5του Ν. 2516/97. 

Η ισχύς της απόφασης αυτής αρχίζει από την δημοσί¬ 
ευσή της στην Εφη μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

ΗΥΦΥΠΟΥΡΓΟΙ 

ΑΝΝΑ ΔΙΑΜΑΝΤΟΠΟΥΛΟΥ 

ΙΟ.Περιγραφή παραγωγι-: 
κής διαδικασίας 


11. Βιομηχανικά απόβλητα : Αέρια ... 

Υγρά.. 

Στερεά 

12, Πιστοποιητικό Πυρασφαλείας: ... 


13. Εγκριση περιβαλλοντικών όρων: 


Ημερομηνία 
Ο Δηλών 


ΘΕΩΡΗΘΗΚΕ ΑΠΟ ΤΗΝ ΥΠΗΡΕΣΙΑ 
Ημερομηνία: 

Με εντολή Νομάρχου 


0 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. Φ15/ΟΙΚ.5241/247 (4) 

Καθορισμός δικαιολογητικών για την χορήγηση ειδικής ά¬ 
δειας εγκατάστασης, σύμφωνα με το άρθρο 4 παρ. 6 
του Ν. 2516/97. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου ΙΟτουΝ. 1599/86 Σχέσεις Κράτους-Πο¬ 
λίτη, καθιέρωση νέου τύπου ταυτότητας και άλλες διατά¬ 
ξεις. 

2. Του Ν. 1558/85 Κυβέρνηση και Κυβερνητικά Όργανα 
και του Π .Δ. 437/85 καθορισμός και ανακατανομή των αρ¬ 
μοδιοτήτων των Υπουργείων. 

3. Του Π.Δ/τος 27/29.1.96 (ΦΕΚ 19/Α/1.2.96) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπ. Ανάπτυξης». 

4. Της υπ' αριθμό 114/4.10.96 (ΦΕΚ924/Β/96) Κοινής Α¬ 
πόφασης του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Αννα Διαμαντοπούλου και Μιχάλη Χρυσοχοΐδη». 

5. Του Ν. 2516/97 {ΦΕΚ 159/Α/8.8.97) «Ίδρυση και λει¬ 
τουργία Βιομηχανικών και Βιοτεχνικών εγκαταστάσεων 
και άλλες διατάξεις» (άρθρο 4 παρ. 6). 

6. Του Β.Δ/τοςτης 15/21 Οκτωβρίου 1922. 

7. Του Ν. 1650 (ΦΕΚ 160/Β/18.10.1988). 

8. Την από 23.1.98 σύμφωνη γνώμη της νομοπαρασκευ¬ 
αστικής επιτροπής τουΥπουργείου Ανάπτυξης. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζουμε τα αναγκαία δικαιολογητικά για την χορή¬ 
γηση ειδικής άδειας εγκατάστασης, σύμφωνα με το άρ¬ 
θρο 4 παρ. 6 του Ν. 2516/97, ως εξής: 

1. Αιτιολογική έκθεση στην οποία να αναφέρεται η αι- 
τούμενη παρέκλιση, οι λόγοι για τους οποίους ζητείται 
αυτή, και να αιτιολογείται η ιδιάζουσα σημασία του έργου 
για την εθνική οικονομία, το οποίο πρόκειται να εξυπηρε¬ 
τήσει η δραστηριότητα της οποίας ζητείται η άδεια εγκα¬ 
τάστασης. 

2. Τοπογραφικό διάγραμμα της περιοχής, όπου ζητείται 
η εγκατάσταση της μονάδας. 

Τα ως άνω δικαιολογητικά, υποβάλλονται στην αρμόδια 
Νομαρχιακή Υπηρεσία, η οποία αφού τα εξετάσει, τα α- 
ποστέλει μαζί με σχετική εισήγηση και την γνώμη του οι¬ 
κείου Νομαρχιακού Συμβουλίου στο Υπουργείο Ανάπτυ¬ 
ξης, προκειμένου να εκδαθεί σχετική απόφαση της Υ¬ 
πουργού Ανάπτυξης, περί της εγκρίσεως η μη, για την 
χορήγηση της ειδικής άδειας εγκατάστασης. 

Σε περίπτωση έγκρισης χορήγησης της ειδικής άδειας ε¬ 
γκατάστασης, από την Υπουργό Ανάπτυξης, η αδειοδοτού- 
σα αρχή θα πρέπει να ζητήσει από τον ενδιαφερόμενο τα υ¬ 
πόλοιπα δικαιολογητικά που απαιτούνται για χορήγηση ά¬ 
δειας εγκατάστασης, πλην εκείνων για τα οποία έχει γίνει 
εξαίρεση με την ως άνω έγκριση της Υπουργού Ανάπτυξης. 

Ιδιαίτερα για την χορήγηση της άδειας εγκατάστασης, 
είναι απαραίτητη η προηγούμενη έγκριση περιβαλλοντι¬ 
κών όρων. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 


Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Η ΥΦΥΠΟΥΡΓΟΙ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Αριθ. Φ15/ΟΙΚ.5242/248 (5) 

Καθορισμός δικαιολογητικών για την χορήγηση άδειας 
εγκατάστασης των δραστηριοτήτων, του Ν. 2516/97. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 10του Ν. 1599/86 Σχέσεις Κράτους - Πο¬ 
λίτη, καθιέρωση νέου τύπου ταυτότητας και άλλες διατά¬ 
ξεις. 

2. Του Ν. 1558/85 Κυβέρνηση και Κυβερνητικά Όργανα 
και του Π.Δ. 437/85 καθορισμός και ανακατανομή των αρ¬ 
μοδιοτήτων των Υπουργείων. 

3. Του Π,Δ/τος 27/29.1.96 (ΦΕΚ 19/Α/1.2.96) «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπ. Ανάπτυξης». 

4. Της υπ’ αριθμό 114/4.10.96 (ΦΕΚ 924/Β/96) Κοινής Α¬ 
πόφασης του Πρωθυπουργού καιτης Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Άννα Διαμαντοπούλου και Μιχάλη Χρυσοχοΐδη». 

5. Του Ν. 2516/97 (ΦΕΚ 159/Α/8.8.97) «Ίδρυση και λει¬ 
τουργία Βιομηχανικών και Βιοτεχνικών εγκαταστάσεων 
και άλλες διατάξεις» και ιδιαίτερα το άρθρο 7 παρ. 3 αυ¬ 
τού, 

6. Του Β.Δ/τοςτης 15/21 Οκτωβρίου 1922. 

7. Του Ν. 1650 (ΦΕΚ 160/Β/18.10.1988). 

δ.Τηναπό 23.1.98 σύμφωνη γνώμη της νομοπαρασκευ¬ 
αστικής επιτροπής τουΥπουργείου Ανάπτυξης. 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Καθορίζου με τα αναγκαία δικαιολογητικά για την χορή¬ 
γηση άδειας εγκατάστασης των δραστηριοτήτων των Ν. 
2516/97, ως εξής: 

1. Ερωτηματολόγιο πλήρως συμπληρωμένο. (Το ερω¬ 
τηματολόγιο χορηγείται απάτην αδεισδοτούσα αρχή). 

2. Κανονισμός Πολυκατοικίας η Υπεύθυνη Δήλωση του 
διαχειριστή της Πολυκατοικίας, έπειτα από απόφαση της 
Γενικής Συνέλευσης. 

3. Οικοδομική άδεια και θεωρημένο από την αρμόδια Πο¬ 
λεοδομία σχεδιάγραμμα του χώρου για την χρήση αυτού. 

4. Μελέτη για την προέγκριση χωροθέτησης, σύμφωνα 
με την ΚΥΑ 69269/90 (ΦΕΚ 678./Β/25.10.90), 

5. Μελέτη Περιβαλλοντικών Επιπτώσεων, σύμφωνα με 
την παραπάνω ΚΥΑ. 

6. Βεβαίωση χρήσης γης από τις αρμόδιες Πολεοδομι- 
κές Αρχές. 

7. Μελέτη επικινδυνότητας, σύμφωνα με την ΚΥΑ 
18187/272/1988 (ΦΕΚ 126/Β/3.3.88), όπως τροποποιήθη¬ 
κε με την ΚΥΑ 77119/4607/93 (ΦΕΚ 532/Β/19.7.93) 

8. Καταστατικό σύστασης επικυρωμένο, εφόσον η επι¬ 
χείρηση είναι Ο.Ε. ή Ε.Ε. ή το ΦΕΚ δημοσίευσης εφόσον 
είναι Α.Ε. ή Ε.Π.Ε. 

9. Για μονάδες με ισχύ άνω των 12 Κ\Λ/ η θερμική άνω 
των 50 Κνν, μηχανολογική μελέτη σύμφωνα με το Β. Δ/γμα 

15/21.10.1922 (ΦΕΚ 208 Α'), τον Ν. 6422/34, το Ν. Δ/γμα 
1150/49, και το Β.Δ. 16/17 Μαρτ. 50 και το Π.Δ. 274/97 
(ΦΕΚ 195/Α). 

10. Σε περίπτωση ύπαρξης εγκ/σης πετρελαιοειδών (υ¬ 
γρών καυσίμων), που εξυπηρετούν τις λειτουργικές ανά¬ 
γκες των μονάδων, απαιτείται η υποβολή Μελέτης Πυρο¬ 
προστασίας, σύμφωνα με την ΚΥΑ με ΦΕΚ 578/Β/29.7.91. 

11. Μελέτη διάθεσης αποβλήτων, σύμφωνα με την 
Ειβ/221/22.1.65 Υγειονομική διάταξη (ΦΕΚ 138/Β/ 
24.2.65), όπως τροποποιήθηκε με την Υ. Διάταξη 
Γ1/17831/71 (ΦΕΚ 986/Β/10.12.71). 

12. Τα παρακάτω δικαιολογητικά για: 

α. Άδεια κατασκευής Λιμενικού έργου και χρήσης Αι- 
γιαλού και Παραλίας μετά τον καθορισμό του Αιγισλού. 

β. Παραχώρηση Κοινόχρηστων, Δημοτικών ή Κοινοτι¬ 
κών εκτάσεων και με παραχώρηση Δημόσιων Κτημάτων, 
γ. Αναγκαστική απαλλοτρίωση ιδιωτικών εκτάσεων, 
δ. Παροχή έγκρισης, από το Γ ενικό Επιτελείο Αεροπο¬ 
ρίας, για ανέγερση εργοστασίων κοντά σε στρατιωτικά α¬ 
εροδρόμια (απόσταση μικρότερη από 5000 μέτρα από το 
κέντρο του διαδρόμου του αεροδρομίου). 

ε. Παροχή έγκριση από την Υπηρεσία Πολιτικής Αερο¬ 
πορίας, για ανέγερση εργοστασίων κοντά σε Πολιτικά Α¬ 
εροδρόμια, (απόσταση μικρότερη από 4000 μέτρα από το 
κέντρο του διαδρόμου του αεροδρομίου). 

στ. Καθορισμό από το Υπ. Γεωργίας, αν η έκταση στην 
οποία πρόκειται να εγκατασταθεί η δραστηριότητα είναι 
Δασική ή όχι. 

ζ. Έγκριση από την Αρχαιολογική Υπηρεσία, για ανέ¬ 
γερση εργοστασίου κοντά σε Αρχαιολογικούς χώρους. 

η. Γνώμη του Ελληνικού Οργανισμού Τουρισμού, για α¬ 
νέγερση εργοστασίων σε παραθαλάσσιες περιοχές. 

θ. Έγκριση κατασκευής κυκλοφοριακού κόμβου, σε γή¬ 
πεδα δραστηριοτήτων που έχουν πρόσοψη σε Εθνικούς ή 
Επαρχιακούς δρόμους, 
ι. Έγκριση διενέργειας γεώτρησης, 
όπως αυτά αναλυτικά αναφέρονται στα συνημμένα, για 
κάθε περίπτωση έντυπα. 

13. Για ειδικές εγκαταστάσεις, θα πρέπει να υποβάλλο¬ 
νται και οι μελέτες που προβλέπονται από τους αντίστοι¬ 
χους κανονισμούς (π.χ. μονάδες εκρηκτικών, εμφιαλωτή- 
ρια, αρτοποιεία, εγκ/σεις πετρελαιοειδών κ.λπ.).Η ισχύς 
της απόφασης αυτής αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-*- 

Αριθ. Φ 15/θίΚ.5243/249 (6) 

Διαδικασία δημοσιοποίησης αιτήσεων για χορήγηση ά¬ 
δειας εγκατάστασης και αποφάσεων χορήγησης αδει¬ 
ών εγκατάστασης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Του Ν. 1558/17.7.1985 (ΦΕΚ 137 Α) «Κυβέρνηση και 
Κυβερνητικά Όργανα». 


β) Του Ν. 2516/8.8.1997 (ΦΕΚ 159 Α) «Ίδρυση και λει¬ 
τουργία Βιομηχανικών και Βιοτεχνικών εγκαταστάσεων 
και άλλες διατάξεις» και ιδιαίτερατου άρθρου 7 παρ. 6 και 
7 αυτού. 

γ) Του Π,Δ. 229/86 (ΦΕΚ 96 Α) «Σύσταση και Οργάνωση 
της Γ ενικής Γ ραμματείας Βιομηχανίας» και του ΝΔ396/89 
(ΦΕΚ 172 Α) «Οργανισμός της Γενικής Γ ραμματείας Βιο¬ 
μηχανίας» όπως συμπληρώθηκε και τροποποιήθηκε με το 
Π.Δ. 189/95 (ΦΕΚ99Α). 

δ) Του Π.Δ, 27/29.1.96 (ΦΕΚ 19Α) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

2. Την με αριθμό 114/4.10.96 (ΦΕΚ 924/Β/96) «Κοινή Α¬ 
πόφαση του Πρωθυπουργού και της Υπουργού Ανάπτυ¬ 
ξης» «Ανάθεση Αρμοδιοτήτων στους Υπουργούς Ανάπτυ¬ 
ξης Άννα Διαμαντοπούλου και Μιχάλη Χρυσοχοΐδη». 

3. Την ανάγκη δημοσιοποίησης των αιτήσεων για χορή¬ 
γηση αδείας εγκατάστασης (δραστηριότητας για την ο¬ 
ποία η συνολική Επένδυση υπερβαίνει το ποσό των εκα¬ 
τόν είκοσι εκατομμυρίων (120.000.000) δραχμών και των 
αδειών εγκατάστασης). 

4. Την από 23.1.98 σύμφωνη γνώμη της Νομοπαρα¬ 
σκευαστικής Επιτροπής, του Υπουργείου Ανάπτυξης. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Καθορίζουμε τον τρόπο και τη διαδικασία δημοσιο¬ 
ποίησης των πράξεων που ορίζονται στο άρθρο 7 παρά¬ 
γραφος 6 και 7 του Νόμου 2516/97 (ΦΕΚ 15 Α) ως εξής: 

α) Η Αδειοδοτούσα Αρχή με ευθύνη του προϊσταμένου 
της αρμόδιας Νομαρχιακής Υπηρεσίας προβαίνει, στη 
δημοσίευση εφ’ άπαξ, σε μία τουλάχιστον ημερησία τοπι¬ 
κή εφημερίδα των αιτήσεων που υποβάλλονται σε αυτή 
για χορήγηση άδειας εγκατάστασης δραστηριότητας για 
την οποίαη συνολική επένδυση υπερβαίνειτοποσότων ε¬ 
κατόν είκοσι εκατομμυρίων (120.000.000) δραχμών και 
παράλληλα σε ανάρτηση των αιτήσεων αυτών, στον πίνα¬ 
κα ανακοινώσεων του Υπουργείου Ανάπτυξης για τις πε¬ 
ριπτώσεις που αδειοδοτούσα αρχή είναι η αρμόδια υπη¬ 
ρεσία του Υπουργείου Ανάπτυξης, όπου η σχετική ανα¬ 
κοίνωση παραμένει τουλάχιστον επί 15μερο. 

Στην περίπτωση υποβολής τέτοιου αιτήματος, από 
φαρμακευτικό εργοστάσιο καθώς και στις περιπτώσεις υ¬ 
ποβολής τέτοιου αιτήματος από μονάδες εγκαταστάσε¬ 
ων πετρελαιοειδών αρμοδιότητος του Υπουργείου Ανά¬ 
πτυξης, στην ως άνω δημοσίευση και ανακοίνωση προ¬ 
βαίνει η αρμόδια υπηρεσία του Υπουργείου Ανάπτυξης, 
κατά περίπτωση. 

Ημερομηνία υποβολής αίτησης και αριθμός πρωτοκόλ¬ 
λου αίτησης. 

Επωνυμία αιτούντος 

Είδος αιτουμένης δραστηριότητας 

Τόπος εγκατάστασης 

Αϊτούμενη ισχύς μηχανολογικού εξοπλισμού 
Προϋπολογισμός της συνολικής επένδυσης 
β) Ο φορέας της άδειας εγκατάστασης προβαίνει στη 
δημοσιοποίηση άδειας που εκδόθηκε επ' ονόματι του ως 
εξής: 

Εντός 20 ημερών από της κοινοποιήσεως επί αποδείξει 
σ' αυτόν της άδειας εγκατάστασης οφείλει να δημοσιεύ¬ 
σει περίληψη αυτής, εφ’ άπαξ σε μια ημερησία τοπική ε¬ 
φημερίδα της επιλογής του. 

Μετά δετήν κατά τα ανωτέρω δημοσίευση οφείλει να ε- 

νημερώσει άμεσα περί αυτής την Αδειοδοτούσα Αρχή, δι’ 
υποβολής σχετικής αίτησης. 

Σε κάθε δημοσίευση περιλαμβάνονται τα ακόλουθα 
στοιχεία: 

Αδειοδοτούσα Αρχή 

Αριθμός απόφασης χορήγησης άδειας εγκατάστασης 
και ημερομηνία έκδοσης αυτής. 

Επωνυμία φορέα 

Είδος δραστηριότητας 

Ακριβής τόπος εγκατάστασης. 

Ισχύς μηχανολογικού εξοπλισμού. 

Προϋπολογισμός του εγκριθέντος ηλεκτρομηχανολο- 
γικού εξοπλισμού. 

γ) Η Αδειοδοτούσα Αρχή, μετά την κατά τα ανωτέρω δη¬ 


μοσιοποίηση της απόφασης χορήγησης άδειας εγκατά¬ 
στασης, προβαίνει σε ανάρτηση αυτής στον πίνακα ανα¬ 
κοινώσεων της Νομαρχίας ή στον πίνακα ανακοινώσεων 
του Υπουργείου Ανάπτυξης στις περιπτώσεις που αδειο- 
δοτούσα αρχή είναι η αρμόδια Υπηρεσία του Υπουργείου 
Ανάπτυξης, όπου παραμένει τουλάχιστον επί 30 ημέρες. 

Η ισχύς αυτής της απόφασης αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 19 Φεβρουάριου 1993 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




